CELEX: 62011TN0188
Language: da
Date: 2011-04-01 00:00:00
Title: Sag T-188/11: Sag anlagt den 1. april 2011 — Chiboub mod Rådet

14.5.2011   
            
            
               DA
            
            
               Den Europæiske Unions Tidende
            
            
               C 145/38
            
         Sag anlagt den 1. april 2011 — Chiboub mod Rådet
   (Sag T-188/11)
   2011/C 145/64
   Processprog: fransk
   
      Parter
   
   
      Sagsøger: Mohamed Slim Ben Mohamed Hassen Ben Salah Chiboub (Abu Dhabi, De Forenede Arabiske Emirater) (ved advokat G. Perrot)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/72/FUSP af 31. januar 2011 annulleres for så vidt som den vedrører sagsøgeren
            
         
               —
            
            
               Rådets gennemførelsesafgørelse 2011/79/FUSP af 4. februar 2011, der er vedtaget på grundlag af Rådets afgørelse 2011/72/FUSP af 31. januar 2011, annulleres for så vidt som den vedrører sagsøgeren
            
         
               —
            
            
               Rådets forordning (EU) nr. 101/2011 af 4. februar 2011, der er udstedt på grundlag af Rådets afgørelse 2011/72/FUSP af 31. januar 2011, annulleres for så vidt som den vedrører sagsøgeren
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende vedrører tilsidesættelse af grundlæggende rettigheder og særlig retten til forsvar, idet afgørelse 2011/72/FUSP pålægger sanktioner og påfører sagsøgeren betydelig skade, uden at denne forudgående er blevet hørt, og uden at denne har haft mulighed for efterfølgende at gøre sit synspunkt gældende.
            
         
               2)
            
            
               Andet anbringende vedrører tilsidesættelse af begrundelsespligten, af retten til effektiv domstolsbeskyttelse og af uskyldsformodningen, idet sagsøgeren er blevet opført på den omtvistede liste uden forudgående høring og uden angivelse af de faktuelle og retlige grunde, som begrunder denne opførelse.
            
         
               3)
            
            
               Tredje anbringende vedrører et åbenbart fejlagtigt skøn, idet sagsøgeren ikke kan anklages for uretmæssig anvendelse af midler til hvidvask af penge, da disse midler hidrører fra FIFA, der i årene 2006-2010 har aflønnet sagsøgte i henhold til forskellige kontrakter.